als_Latn dik_Latn sag_Latn
Federata e Hendbollit të Kosovës tanimë është pjesë e Federatës Ndërkombëtare të Hendbollit (IHF). Vendimi është marrë në Kongresin e jashtëzakonshëm të IHF që u mbajt në Sochi të Rusisë.
Presidenti i FHK-së, Eugen Saraçini, prezantoi para delegatëve mbi rrjedhat e Kampionatit të IHF-së për shtetet në zhvillim që u zhvillua në qershor në Kosovë. Ky raportim u shoqërua edhe me një video reportazh, ku krerët e FHK-së morën lëvdata.
Pas votimit, me shumicë absolute votash në sallë u rikthye delegacioni i FHK-së në mënyrë triumfale. Pos Serbisë kundër votoi edhe ndonjë shtet tjetër apo abstenoi.
Presidenti i IHF-së, Hasan Mustafa, i dorëzoi presidentit Saraçini certifikatën mbi anëtarësimin e plotë të FHK-së në IHF. Federata e Hendbollit të Kosovës në Sochi të Rusisë u bë anëtarja e 200 e asociacionit më të madh botëror të hendbollit.
als_Latn als_Latn als_Latn als_Latn